
”Jos tunnet vastustajasi ja itsesi, sinun ei tarvitse pelätä sadankaan taistelun lopputulosta. Jos tunnet vain itsesi, häviät yhtä monta kertaa kuin voitat. Jos et tunne vastustajaa, etkä itseäsi, häviät joka kerta.”


Sun Tzu, Sodankäynnin taito







”Olkaa aina valmiit vastaamaan jokaiselle, joka teiltä kysyy sen toivon perustusta, joka teissä on, kuitenkin sävyisyydellä ja pelolla pitäen hyvän omantunnon, että ne, jotka parjaavat teidän hyvää vaellustanne Kristuksessa, joutuisivat häpeään siinä, mistä he teitä panettelevat.”


1 Piet. 3:15-16







”Olkoon puheenne aina suloista, suolalla höystettyä, ja tietäkää kuinka teidän tulee itse kullekin vastata.”


Kol. 4:6







”Mutta koetelkaa kaikki, pitäkää se, mikä hyvää on; karttakaa kaikenkaltaista pahaa.”


1 Tess. 5:21













JOHDANTO


Kristinuskoon liittyvässä keskustelussa yksi asia on kiinnittänyt erityisesti huomiota. Moni Jeesuksen opetuslapsi, eli niin sanottu kristitty, ei näytä tuntevan hyvin itseään, eikä oppiaan. Se on harmillista, koska ihminen, joka ei tunne omaa asiaa, häviää helposti.


Ateistit yleensä esittävät asian omalta kannalta suotuisasti. Jos kristitty ei tunne omaa asiaa hyvin, se johtaa helposti eksymiseen ja kristitty saattaa lopulta puolustaa tai selittää asiaa, jota ei olisi edes tarvinnut puolustaa tai selittää. Ja siten vastustaja saa helpon voiton. Pahimmillaan väärät ja valheelliset käsitykset leviävät edelleen eksyttäen myös muita. Siksi olisi erittäin tärkeää, että kristityt tuntisivat oman asian paremmin.


Valitettavasti asiantuntemattomuus näyttää johtaneen monien kristittyjen poistumiseen keskusteluista kokonaan. Se on ikävä juttu, sanotaanhan Raamatussakin, että pitäisi olla valmis vastaamaan jokaiselle kysyvälle ja tietämään miten vastata. Mutta, on tietenkin vaikea vastata ja tietää, kun todella vähän opetetaan sitä mitä Raamattu oikeasti sanoo.


Tässä kirjassa käydään läpi monia keskusteluissa esiin tulleita ongelmia ja myös ratkaisuja niihin. Ja varmasti on kohtia, joista moni on erimieltä. Se ei ole ongelma. Pääasia on, että ihmiset tietäisivät myös muut vaihtoehdot kuin ne, mitä yleensä on esillä, jotta voivat tehdä oman valinnan mahdollisimman laajalla tiedolla. Olisi hienoa, jos tämä auttaisi ymmärtämään kristinuskoon liittyviä asioita paremmin. Silloin on myös helpompi vastata, kun tulee asiaan liittyvä kysymys.


Roope Berg










ATEISTIT



Lajit


Niin kuin Paavali sanoo, puhujan tulisi tietää miten itse kullekin vastata. (Kol. 4:6). Sitä varten olisi hyvä tuntea kenen, tai minkälaisen ihmisen kanssa on keskustelemassa, mikä ihmisen tausta ja ajattelun taso on. Ei ehkä ole mahdollista tietää täysin mitä toinen ajattelee, mutta on hyvä pyrkiä ymmärtämään mitä toinen pyrkii sanomaan ja mikä henkilön tavoite on.


Ateistit voikin tavoitteiden perusteella jakaa kahteen lajiin. On niin sanottuja militantteja ateisteja, joiden tarkoitus ei varsinaisesti ole keskustella, vaan hyökätä. Ja on ajattelevia ateisteja, jotka ainakin toimivat niin kuin pyrkisivät aidosti ymmärtämään ja keskustelemaan asioista. Tasapuolisuuden nimessä voidaan sanoa, että sama jako voidaan nähdä myös kristittyjen joukossa.


Militantti ateisti on usein keskustelutyyliltään aggressiivisempi ja loukkaavampi. He eivät vain pyri esittämään kristinuskoa huonossa valossa, vaan muutenkin usein tyyliltään ovat epäkunnioittavia. Eikä siinä mitään, ei ole pakko olla kunnioittava. Ehkä merkittävin asia huomata on se, ettei heillä normaalisti ole oikeasti tavoite keskustella, vaan tuoda vain esiin omia väitteitä ja omaa agendaa tukevaa propagandaa. Tällainen henkilö ei välitä vastauksista ja vaikka kumoaisi esitetyn väitteen. Tarvitaan kärsivällisyyttä, kun kohtaa tällaisen ateistin heidän luonnollisessa ympäristössänsä. Tilanteessa auttaa, jos ajattelee, että vastaus on enemmänkin sivusta seuraajille, kuin ateistille itselleen.


Ajatteleva ateisti on usein henkilö, joka voi sanoa, ettei hänellä ole vain riittävästi syytä uskoa. Hän ei ainakaan aggressiivisesti ole kristittyjä vastaan, eikä tavoite näytä olevan toisen ihmisen loukkaaminen, tai edes se, että kristinusko häviäisi. Henkilö vaan ei ymmärrä tai tiedä riittävästi asiasta ja siksi esittää kysymyksiä. Eikä kysymysten esittäminen ole paha. Heillä saattaa olla myös erikoisia vääriä käsityksiä kristinuskosta, joita pitävät huonoina, eivätkä siksi halua hyväksyä kristinuskoa. Monesti nuo käsitykset tulevat myös suoraan niin sanotuilta kristityiltä, joilla on oppeja, joita ei voi Raamatulla pätevästi puolustaa.


Molemman tyyppisillä ateisteilla voi olla oikeasti hyviä huomioita, asioita, jotka ovat oikeasti ongelma ja miettimisen paikka kristitylle. Siksi olisi hyvä aina kuunnella esitetty väite tai kysymys kärsivällisesti ja pyrkiä ymmärtämään asia oikein, ennen kuin vastaa. Liian usein näyttää käyvän niin, ettei kristitty edes halua kuulla kysymystä, koska pelkää sen johtavan huonoon lopputulokseen. On ymmärrettävää, että on vaikea nähdä itsellä virheitä, mutta joskus niin voi myös olla. Tärkeää olisi silloin miettiä, onko asia kristinuskon kannalta oikeasti ongelma, vai onko kyse vain omasta väärästä tai epäraamatullisesta käsityksestä.


Korvien sulkeminen kysymyksiltä näyttää olevan juuri yksi syy, miksi ihmiset luopuvat nykyään kristinuskosta. Vaikuttaa siltä, ettei kristityt edes omissa joukoissa uskalla kysyä ja puhua asioista, jottei kukaan vahingossa luopuisi Jumalasta. Ja se on ikävä juttu, koska silloin vallalle pääsee helposti väärät käsitykset, jotka voivat johtaa ihmisiä harhaan. On erittäin tärkeää, että kristityt ovat valmiit vaikeisiin kysymyksiin kärsivällisesti, tyytymättä laiskasti ateistien esittämään näkemykseen, vaan olevat valmiit kulkemaan vielä eteenpäin, lopettamatta ajattelua heti kun tuntuu vaikealta. Tämän takia kristittyjen on hyvä oikeasti lukea Raamattua ja tutkia mitä siellä on oikeasti sanottu. Raamatun tunteminen hyvin ja sen opissa pitäytyminen auttaa paljon monissa kysymyksissä.



Historiaa


On mielenkiintoista, miten ateismi sanan merkitys on muuttunut. Esimerkiksi vuoden 1981 Facta tietosanakirja määritteli ateismin näin:




”Ateismi, käsitys, joka kieltää Jumalan tai jumalien olemassaolon ja heidän persoonallisen vaikutuksensa maailmanjärjestykseen. Ateistista uskonnollisuutta edustaa perinteinen hinajanabudhalaisuus, joka kieltää kaiken jumaluuden. Ateistisia käsityksiä esittivät jo useat varhaisista Kreikan filosofeista… …Kommunismi on sisällyttänyt tavoitteisiinsa ateistisen maailmankatsomuksen levittämisen. Ateisti, ateismin kannattaja, jumalankieltäjä”





Nykyisin moni ateisti sanoo, ettei ole jumalankieltäjä. Heille ateismi tarkoittaa vain uskonpuutetta jumaliin. Ja jos käytetään modernimpaa Wikipedian määritelmää, he olisivat sitten ”negatiivisia ateisteja” ja Jumalan olemassaolon kieltäjät ovat ”positiivisia ateisteja”.




”Ateismi voidaan määritellä kahdella tavalla. Ensiksi väitelauseena, joka koskee sitä, kuuluuko todellisuuteen jumala tai jumalia vai ei. Ontologisena eli olemassaoloa koskevana käsityksenä ateismi on väitelause ”jumalaa ei ole olemassa”. Ateismi ja sen vastakohta teismi ovat tällöin ainoat mahdolliset kannat: jumala on olemassa tai jumalaa ei ole olemassa.[6][2] Toisessa määritelmässä ateismi on jonkin yksilön tiedollinen käsitys.[6] Tällöin ateistit voidaan jakaa positiivisiin ateisteihin, jotka ovat sitä mieltä, ettei jumalia ole, ja negatiivisiin ateisteihin, joilta puuttuu usko jumalan olemassaoloon.”


https://fi.wikipedia.org/wiki/Ateismi (4.9.2021)





”Positiivisten ateistien” ongelma on se, että heidän odotetaan todistavan todeksi heidän oma väitteensä Jumalan olemassaolosta. ”Negatiivisen ateistin” asema on helpompi, koska heillä ei ole vastaavaa todistustaakkaa, koska sanovat vain, etteivät usko. Erikoisesti he voivat silti itse vaatia Jumalaan uskovia todistamaan Jumalan olemassaolon, vaikka loogisesti todisteita voisi odottaa vain heiltä, jotka sanovat tietävänsä.


Luultavasti todistustaakan takia monissa keskusteluissa ateistit nykyään mieluummin sanovat olevansa vain uskon puutteessa olevia ihmisiä, jotka eivät väitä Jumalaa olemattomaksi. On ehkä kyseenalaista, onko tuossa kuitenkaan käytännössä mitään eroa. Tämä ateismi sanan muutos voi kuitenkin aiheuttaa sekaannuksia, kun vanhemmilla ihmisillä voi olla eri määritelmä sanalle.


Ateismi ja agnostismi ovat lähellä toisia olevat näkemykset. Ja moni ateisti puhuu oikeastaan kuin olisi agnostikko, josta vuoden 1981 Facta tietosanakirja sanoo:




”Agnostikko, agnostismin kannattaja. Agnostismi, katsomus, jonka mukaan ei ole mahdollista saada mitään tietoa eräistä tärkeinä pidetyistä asioista (Jumalasta ja hänen ominaisuuksistaan, ”tosiolevaisesta” eli metafyysisestä todellisuudesta vastakohtana havaituille asioille).”





Voi olla, että ateisteja on aina ollut, mutta viimeisen parin sadan vuoden aikana näkemys näyttää kehittyneen hallitsevammaksi tai näkyvämmäksi. Ehkä voimakkaimmin ateismia on ajettu kommunistisessa maailmassa, josta Richard Wurmbrand on kirjoittanut kirjassaan ”Miksi uskon?” (1978):




”Kommunistimaailmassakin on oma Raamattunsa. Sen nimi on Ateistin käsikirja. Sen on julkaissut Moskovan tiedeakatemia (valtion ylläpitämä poliittisen tieteen kustantamo) vuonna 1961… …Kirjan päätarkoitus on osoittaa, että Jumalaa ei ole olemassakaan.”





Nykyään ei taida olla ateistien käsikirjaa, eikä ateismissa ole varsinaisesti mitään oppia, jota levittää. Mutta on paljon nettisivuja ja ihmisiä, jotka julkisesti hyökkäävät erityisesti kristinuskoa vastaan. Ehkä siksi, monia ateisteja voisi ennemmin kutsua antikristillisiksi, koska käytännössä kyse on pitkälti hyökkäyksestä kristinuskoa vastaan.


Mutta, ateismi sanan määritelmä on ehkä ennemmin vain mielenkiintoinen yksityiskohta. Kristityn näkökulmasta ei ole hyödyllistä alkaa väitellä siitä mikä tai mitä ateismi tai ateisti on. Ja yleisesti ottaen on aina virhe ja huono, jos oleellisen asian sijaan alkaa keskustella henkilöstä, jos aiheena on kristinusko. Se johtaa helposti keskustelun harhaan ja haittaa varsinaisen asian käsittelyä. On parempi keskittyä aiheeseen ja siihen, mitä on väitetty ja millä perusteella.


Ateisti sanan kehitys kuitenkin osoittaa, että monesti olisi hyvä kysyä, mitä henkilö itse tarkoittaa sanalla, ennen kuin jatkaa. Moni ongelma keskustelussa johtuu siitä, että henkilöillä on eri määritelmä käytetyille sanoille.



Vaaralliset keskustelutaktiikat


Ei ole tavatonta, että vastustaja valehtelee. Siksi on hyvä aina pyrkiä tarkistamaan, onko esitetyt asiat totta, eikä hyväksyä väitteitä automaattisesti ilman hyviä perusteluita. Myös Aatami ja Eevakin olisivat voineet ehkä välttyä ikävyyksiltä, jos olisivat pysähtyneet miettimään kannattaako uskoa Jumalaa, vai juuri tavattua valheen isää.




Te olette isästä perkeleestä, ja isänne himoja te tahdotte noudattaa. Hän on ollut murhaaja alusta asti, ja totuudessa hän ei pysy, koska hänessä ei totuutta ole. Kun hän puhuu valhetta, niin hän puhuu omaansa, sillä hän on valhettelija ja sen isä.


Joh. 8:44





Valehtelu ei silti välttämättä ole se vaarallisin keskustelutaktiikka. Pahempaa on se, kun vastustaja puhuu totta niin, että se johtaa harhaan. Eli vähän kuten Tony Montana sanoo elokuvassa Arpinaama, ”puhun aina totta, silloinkin kun valehtelen”. Ateistien väitteistä tulee usein mieleen Tony Montana. Yksi esimerkki tästä on Nooan arkki. Ateistit kertovat Nooan arkista yleensä version mikä on helppo esittää mahdottomaksi tai epätodeksi. He voivat olla omassa tarinassaan oikeassa, ongelma on vain siinä, ettei sillä tarinalla ole juuri mitään tekemistä Raamatun kertomuksen kanssa. Se, että ateistin versio ei toimi, ei tarkoita Raamatun olevan virheellinen.


Vastaavia tilanteita voi tulla eteen myös uutisissa. Esimerkiksi mediassa voidaan sanoa, ”Ivermectin on hevoslääke”, ja jätetään kertomatta mitä muuta se on. Tällä tavalla muodostetaan valheellinen mielikuva, kun ihmiset ajattelevat asian olevan koko totuus. Yleisesti ottaen aina kannattaa olla varovainen siinä, ettei oleta esitettyjen asioiden olevan välttämättä koko totuus. Aina on hyvä miettiä, jätettiinkö jotain sanomatta.


Kannattaa kiinnittää huomiota puhujan luomaan narratiiviin, eli siihen miten asia esitetään. Usein asiat esitetään sellaisessa valossa, että ne tukevat kertojan tarkoitusperiä ja vääristävät asiaa. Asia voi olla totta, mutta vain osa koko totuudesta ja esitettynä kertojan kannalta edullisesti. Tällaiseen harhaanjohtamiseen kannattaa kiinnittää erityishuomiota ja miettiä aina, onko tämä nyt koko totuus,onko asiaa jotenkin vääristelty, tai onko nyt kyse jostain henkilön omasta perusteettomasta tulkinnasta. Ei kannata automaattisesti hyväksyä vastustajan oletuksia ja lähtökohtia, miettimättä onko niille hyvät perusteet.


Edellä kuvattu harhaanjohtaminen on tai muistuttaa paljon Olkiukko argumentointivirhettä (straw man argument). Siinä esimerkiksi kristinuskosta esitetään epätosi heikompi versio, jota vastaan sitten hyökätään. Kristityn olisi syytä olla varovainen, ettei lähde puolustamaan ”olkiukkoa”, vaan pitää huolen siitä, että puolustaa oikeata omaa asiaa. Tätä varten on erittäin tärkeä tuntea itsensä, Raamattu ja se mitä itse edustaa.


Tässä vaiheessa on myös hyvä sanoa ateistien puolustukseksi, aina kyse ei ole tietoisesta toiminnasta. Voi yksinkertaisesti olla niin, että henkilöllä on vain puutteelliset tai väärät tiedot, joka johtaa sitten näihin tilanteisiin. Sillä, onko asia tietoista, ei ole kuitenkaan merkitystä siinä, että kristityn olisi aina syytä olla valppaana, ettei astu tällaisiin miinoihin keskustelussa. Ja nämä ei koske vain uskontokeskusteluja, vaan kaikkia muitakin tilanteita. Aina on syytä olla valppaana sen suhteen, että esitetyt väitteet eivät välttämättä ole koko totuus, tai oikeaa asia.


Toinen saman tyylinen argumentointivirhe on ”savusilli”, eli harhaanjohtava vihje (red herring). Yksi väitetty alkuperä tämän argumentointivirheen nimelle on se, miten savusillillä pyrittiin harhauttaa vainukoiria. Keskustelussa tämä voi tarkoittaa sitä, että toinen esittää jonkun väitteen tai asian, mikä johtaa pois pääasiasta. Yksi esimerkki tästä voisi olla se, että kysymykseen vastaamisen sijaan aloittaa keskustelun siitä onko kysyjä pätevä. Voi olla monia tapoja johtaa keskustelu aiheen sivuun. Kannattaa olla tarkka siitä, ettei anna asian karata haitallisesti väärille raiteille. Jos näyttää siltä, että toinen pyrkii väistämään kysymyksen, voi esimerkiksi kysyä, miksi toinen ei vastaa siihen. Tai, jos toinen ohittaa kokonaan vastauksen ja puhuu asian ohi, voi aina kysyä, oliko vastauksessa joku ongelma, vai miksi toinen ohittaa sen.


On myös muita argumentointivirheitä, kuten henkilökohtaisuuksiin meneminen (ad hominem) ja virheellisesti auktoriteettiin vetoaminen. Henkilökohtaisuuksiin meneminen voi tuntua ikävältä ja ärsyttävältä, mutta yleensä se kertoo toisen hävinneen keskustelun ja olevan kykenemätön puolustamaan enää omaa kantaansa järkevästi. Olisi hyvä pitää pää kylmänä ja ohjata keskustelu takaisin aiheeseen, eikä huomioida epäoleellisuuksia. Epäoleellisena voi pitää yleensä myös auktoriteettiin vetoamista. Toki auktoriteetilla voi olla hyvin tietoa, mutta silti ratkaisevaa on se, kenellä on parhaat perustelut tai todisteet, ei se kenellä on paras titteli.


Periaatteessa kaikki, tai lähes kaikki argumentointivirheet jollain tavalla johtavat huomion epäoleelliseen tai ovat loogisesti virheellisiä asian kannalta. Jos on tärkeää asiaa, olisi hyvä pyrkiä pysymään siinä tarkasti niin, ettei sivuseikat harhauta vääriin johtopäätöksiin. Olisi hyvä myös katsoa, ettei itse syyllisty vastaaviin virheisiin. Ikävä kyllä on myös kristittyjä, jotka syyllistyvät samoihin virheisiin.










JEESUKSEN OPETUSLAPSET



Kristitty


Jotta voi menestyä keskustelussa hyvin, on tärkeä tuntea itsensä ja mitä oikeasti edustaa. Maailmassa on paljon erilaisia ryhmiä, joita kutsutaan kristityiksi. Esimerkiksi on Luterilaisia, jotka ainakin jossain määrin seuraavat Martin Lutheria ja hänen opetustaan. Lutherilla ja monella muulla opettajalla voi olla paljon hyviä ajatuksia. Kristitty sana kuitenkin alun perin tarkoitti Jeesuksen opetuslasta.




”… Antiokiassa ruvettiin opetuslapsia ensiksi nimittämään kristityiksi.”


Ap.t. 11:26





Nykyään näyttää siltä, ettei sana kristitty vastaa enää hyvin Raamatussa olevaa määritelmää Jeesuksen opetuslapselle. Siksi olisi ehkä parempi, jos opetuslapset luopuisivat kristitty nimestä ja kutsuisivat itseä ennemmin Jeesuksen opetuslapsiksi. Sanan määritelmä on selkeämpi, mikä helpottaisi myös tunnistamaan kenen seuraaja henkilö on.


On erittäin tärkeä miettiä itse, ennen kuin lähtee keskusteluun, kenen opetuslapsi on, kenen oppeja haluaa seurata ja puolustaa. Jos on Jeesuksen opetuslapsi, eli kristitty, ei tarvitse puolustaa välttämättä esimerkiksi Lutherin oppeja, riittää, että keskittyy Jeesuksen sanoihin. Helpottaa paljon omaa asemaa ja oloa, kun rajaa oman puolustettavan alueen selvästi, eikä lähde puolustamaan alueita, jotka eivät kuulu itselle.


Oikealla rajauksella välttyy taisteluilta, joita ei voi voittaa. Niin sanotuilla kristityillä on paljon oppeja, jotka eivät perustu kunnolla Raamattuun, tai Jeesuksen opetukseen. Ja ateistit usein erottavat nämä kohdat hyvin ja hyökkäävät niitä vastaan, koska niitä ei voi kunnolla puolustaa. Ja tavallaan se on ateistien hyvä, puhdistava ominaisuus. Tietyssä mielessä he tuovat esiin kristittyjen heikkoudet, jotka monesti ovat asioita, joista kristittyjen ei tarvitsisi pitää kiinni, jos todella ovat Jeesuksen opetuslapsia. Jos siis keskustelussa eteesi tulee ongelma, kannattaa aina miettiä, kuuluuko tämä oikeasti omaan puolustettavaan alueeseen, vai onko se joku ulkopuolinen oppi.


Monesti ateismin syy voi olla nimenomaan opit, jotka eivät oikeastaan kuulu kristinuskoon. Kun ihmisille opetetaan vääriä oppeja, ne eivät kestä kunnollista tarkastelua ja siksi ihminen luopuu kokonaan uskosta. Tästäkin syystä on todella tärkeää, että Jeesuksen opetuslapsilla on selkeä ja puhdas Jeesuksen oppi. Se ei tarkoita, että kaikki hyväksyy asian, mutta silloin ainakin tehdään päätös oikean tiedon perusteella.



Jeesuksen sanassa


Jeesus itse sanoi, että ne, jotka ovat hänen opetuslapsiaan, pysyvät hänen sanassansa. Ja on mielenkiintoista, että hän sanoi, että se johtaa myös vapaaksi. Keskustelussa se monesti vapauttaakin, kun ei tarvitse puolustaa kaikkia ihmisten kehittämiä oppeja, vaan voi keskittyä siihen mitä Jeesus sanoi.




"Jos te pysytte minun sanassani, niin te totisesti olette minun opetuslapsiani; ja te tulette tuntemaan totuuden, ja totuus on tekevä teidät vapaiksi".


Joh. 8:31-32





On myös hyvä huomata, Jeesus sanoi, ettei hänen oppinsa ole hänen omansa, vaan hänenä lähettäjänsä. Raamatun mukaan Jeesus puhui siis Jumalan sanaa ja se oppi, jonka Jeesus julisti, on Jumalan oppi.




Sillä en minä itsestäni ole puhunut, vaan Isä, joka on minut lähettänyt, on itse antanut minulle käskyn, mitä minun pitää sanoman ja mitä puhuman.


Joh. 12:49





Ihmisten sanat pystytään usein kumoamaan, mutta Jumalan sanaa ei pysty kumoamaan. Moni on yrittänyt, mutta silti meillä on edelleen kumoamattomana Jeesuksen sanat. Siksi, Jumalan sana on todellakin hyvä turvapaikka keskustelussa. On hyvä katsoa keskustelussa aina, onko asia Jumalalta, vai ihmisiltä.




"Herra on minun turvani ja linnani, hän on minun Jumalani, johon minä turvaan".


Ps. 91:2






Kaste


Raamatun mukaan ihminen tehdään Jeesuksen opetuslapseksi, kastamalla, kuten Jeesus opetti.






”Menkää siis ja tehkää kaikki kansat minun opetuslapsikseni, kastamalla heitä Isän ja Pojan ja Pyhän Hengen nimeen ja opettamalla heitä pitämään kaikki, mitä minä olen käskenyt teidän pitää. Ja katso, minä olen teidän kanssanne joka päivä maailman loppuun asti."


Matt. 28:19-20





Suhteellisen yksinkertaisen näköinen asia, mutta silti ihmiset ovat onnistuneet tekemään kasteesta yhden kristikunnan suurimmista riidan aiheista. Se on häpeällistä, eikä ihme, jos vastustaja nauraa kippurassa.


Ehkä suurin kasteeseen liittyvä kiistanaihe on se, milloin ihminen voidaan kastaa. Osa ihmisistä on sitä mieltä, että vasta kun henkilö itse päättää uskoa ja toisten mielestä myös vauvan voi kastaa, vaikka vauva ei osaa vielä sanoa ymmärrettävällä tavalla omaa kantaansa.


Tässäkin kohtaa kannattaa miettiä, kenen oppia haluaa seurata, Jeesusta, vai jotain muuta. Jeesus ei rajoita kastetta millään tavalla. Ei ole virhe kastaa hänen opetuslapseksensa, edes pientä lasta, koska se ei ole vastoin hänen opetustansa.




"Sallikaa lasten tulla minun tyköni, älkääkä estäkö heitä, sillä senkaltaisten on Jumalan valtakunta.”


Mark. 10:14 (Matt. 19:14)





Jotkut saattavat tässä kohtaa sanoa, ettei vauva voi ottaa vastaan kastetta, koska ei ole riittävän kehittynyt. Todennäköisesti on niin, ettei vauva tiedä yhtä paljon kuin aikuinen. Ja toisaalta, ei aikuinenkaan välttämättä tiedä kaikkea. Jeesus ei aseta kasteelle ehdoksi jotain tiettyä ymmärryksen tai tiedon tasoa. Sen sijaan Jeesus osoittaa, ettei lapsia pidä halveksia, eikä kohdella väärin.






ja sanoi: "Totisesti minä sanon teille: ellette käänny ja tule lasten kaltaisiksi, ette pääse taivasten valtakuntaan.


Matt. 18:3


ja sanoivat hänelle: "Kuuletko, mitä nämä sanovat?" Niin Jeesus sanoi heille: "Kuulen; ettekö ole koskaan lukeneet: 'Lasten ja imeväisten suusta sinä olet valmistanut itsellesi kiitoksen'?"


Matt. 21:16


Mutta joka viettelee yhden näistä pienistä, jotka uskovat minuun, sen olisi parempi, että myllynkivi ripustettaisiin hänen kaulaansa ja hänet upotettaisiin meren syvyyteen.


Matt. 18:6







Vauvojen kastamisen vastustajat usein vetoavat siihen, että Raamatussa ei sanota opetuslasten kastaneen vauvoja. Ja on totta, että Raamatussa olevissa kastehetkissä kyse näyttää olevan aikuisista ihmisistä. Tai, tämä riippuu siitä, mitä perhekunta tarkoittaa. Raamatun mukaan perhekuntia kastettiin, ja perhekuntaan saattoi kuulua myös vauva. Mutta, Raamatussa ei sanota suoraan vauvoja kastetun. Se ei kuitenkaan vielä tarkoita silti, ettei niin saa tehdä.




Ja kun hänet ja hänen perhekuntansa oli kastettu, pyysi hän meitä sanoen: "Jos te pidätte minua Herraan uskovaisena, niin tulkaa minun kotiini ja majailkaa siellä". Ja hän vaati meitä.


Ap.t. 16:15







Vauvakasteen vastustajat voivat sanoa myös, kasteen edellytys on usko, koska on sanottu ”joka uskoo ja kastetaan…”. Tämäkään ei tarkoita suoraan sitä, että henkilön pitää uskoa ennen kuin voi saada kasteen. Kohta kertoo vain, joka uskoo ja on kastettu, pelastuu.




Joka uskoo ja kastetaan, se pelastuu; mutta joka ei usko, se tuomitaan kadotukseen.


Mark. 16:16







Mutta mistä tietää mitä vauva uskoo? Jeesuksen sanojen perusteella voi hyvin olla, että vauvalla on riittävästi uskoa. Ja toisaalta, usko on monesti myös asia, mikä kehittyy ihmisen kasvaessa. Ei kukaan kastettaessa todennäköisesti ole vielä tullut täydelliseksi. Johannes kastajaa voi pitää yhtenä esimerkkinä siitä, ettei vauvoja pidä aliarvioida.




Sillä hän on oleva suuri Herran edessä; viiniä ja väkijuomaa hän ei juo, ja hän on oleva täytetty Pyhällä Hengellä hamasta äitinsä kohdusta.


Luuk. 1:15







Yksi syy, miksi voi ajatella vauvojen kastamisen olevan hyvä asia on se, että Raamatun mukaan, kun henkilö on kastettu, hän voi saada Pyhän Hengen, jota Pietarin sanojen perusteella voisi pitää myös hyvänä omanatuntona. On vaikea nähdä yhtään hyvää syytä, miksi vastustaisi tätä, jos tietää mikä Pyhä Henki on.




Niin Pietari sanoi heille: "Tehkää parannus ja ottakoon kukin teistä kasteen Jeesuksen Kristuksen nimeen syntienne anteeksisaamiseksi, niin te saatte Pyhän Hengen lahjan.


Ap.t. 2:38


Tämän vertauskuvan mukaan vesi nyt teidätkin pelastaa, kasteena - joka ei ole lihan saastan poistamista, vaan hyvän omantunnon pyytämistä Jumalalta - Jeesuksen Kristuksen ylösnousemuksen kautta,


1 Piet. 3:21





Tämä herättää mielenkiintoisen kysymyksen, jos Pyhä Henki on omatunto, onko muilla kuin kastetuilla omatunto? Ja jos on, onko kastetun ja ei kastetun omassa tunnossa eroa? Sitä on ehkä mahdoton tietää, jos ei pysty lukemaan ihmisten ajatuksia. Mutta on hyvä tiedostaa tuo asia, kun miettii kastetta ja sitä kenet saa kastaa.


Pietarin kirjeen ja Apostolien tekojen sanojen perusteella moni ajattelee kasteen olevan pelastuksen ehto, eikä ilman sitä voi pelastua. Jeesus ei asettanut sellaista ehtoa, vaan antoi opetuslapsilleen oikeuden antaa syntejä anteeksi. Opetuslapsi voi ehkä edellyttää kasteen vastaanottamista, mutta ei se ole pakollista. Esimerkiksi toinen Jeesuksen kanssa ristiinnaulittu pelastui, vaikka ei saanut kastetta.




Joiden synnit te anteeksi annatte, niille ne ovat anteeksi annetut; joiden synnit te pidätätte, niille ne ovat pidätetyt.


Joh. 20:23







Kasteveden voi ehkä vertauskuvallisesti nähdä pelastavana. Mutta, kun puhutaan pelastavasta vedestä, olisi parempi yhdistää se Jeesuksen puheeseen elävästä vedestä, jonka voidaan ymmärtää tarkoittavan Jeesuksen sanoja, koska niiden kautta ihmisessä voi tapahtua muutos, joka johtaa parempaan.




Jeesus vastasi ja sanoi hänelle: "Jos sinä tietäisit Jumalan lahjan, ja kuka se on, joka sinulle sanoo: 'Anna minulle juoda', niin sinä pyytäisit häneltä, ja hän antaisi sinulle elävää vettä." Nainen sanoi hänelle: "Herra, eipä sinulla ole ammennusastiaa, ja kaivo on syvä; mistä sinulla sitten on se elävä vesi? Et kai sinä ole suurempi kuin meidän isämme Jaakob, joka antoi meille tämän kaivon ja joi siitä, hän itse sekä hänen poikansa ja karjansa?" Jeesus vastasi ja sanoi hänelle: "Jokainen, joka juo tätä vettä, janoaa jälleen, mutta joka juo sitä vettä, jota minä hänelle annan, se ei ikinä janoa; vaan se vesi, jonka minä hänelle annan, tulee hänessä sen veden lähteeksi, joka kumpuaa iankaikkiseen elämään".


Joh. 4:10-14


Henki on se, joka eläväksi tekee; ei liha mitään hyödytä. Ne sanat, jotka minä olen teille puhunut, ovat henki ja ovat elämä.


Joh. 6:63







Kasteeseen liittyy paljon tulkintoja. Jokainen joutuu itse päättää, miten näkee asian. Ei ehkä ole mahdollista päästä kaikista asioista tässä ajassa yksimielisyyteen, mutta olisi hyvä, jos jokainen erottaa vähintään sen, mikä on ihmisten omaa tulkintaa ja mikä on suoraa Raamatun sanaa. Ei ole hyvää syytä vastustaa sitä kastetta, mitä Jeesus opetti. Ja jos ihminen kastetaan Jeesuksen opetuslapseksi, olisi tärkeää opettaa se, mitä Jeesus sanoi, koska kuten edellisessä luvussa sanottu, ihminen on todella Jeesuksen opetuslapsi, kun pysyy hänen sanassaan. Valitettavasti nykyään näyttää siltä, että kristityt opettavat enemmän omia juttuja, kuin Jeesuksen sanaa.



Pelastunut


Tässä aiheessa olisi hyvä ymmärtää ensin, mitä pelastus tarkoittaa ja miltä ihminen pelastuu. Raamatussa kerrotaan, synnin palkan olevan kuolema. Siten syntien anteeksiannon kautta ihminen pelastua kuolemasta. Voi olla monia muitakin asioita, miltä ihminen pelastuu, mutta ehkä merkittävin on pelastuminen tuomiolta, joka tulisi synnin vuoksi.




Sillä synnin palkka on kuolema, mutta Jumalan armolahja on iankaikkinen elämä Kristuksessa Jeesuksessa, meidän Herrassamme.


Room. 6:23


antaaksesi hänen kansalleen pelastuksen tuntemisen heidän syntiensä anteeksisaamisessa,


Luuk. 1:77







Ihminen ei voi omin teoin pelastua tuolta tuomiolta, koska ihminen ei voi itse tehdä tekemättömäksi omia vääriä tekoja. Vaikka loppuelämän tekisi kaiken oikein, se ei muuta aiempia vääriä tekoja oikeiksi. Ainoa tapa päästä tuomiosta eroon on, että Jumala, tai Jumalan valtuuttama henkilö antaa anteeksi.




Joka uskoo ja kastetaan, se pelastuu; mutta joka ei usko, se tuomitaan kadotukseen.


Mark. 16:16





Markuksen Evankeliumin kohdan 16:16 vuoksi moni kuitenkin ajattelee, että kaste ei tee vain Jeesuksen opetuslapseksi, vaan myös pelastaa ihmisen. Kohta ei kuitenkaan suoraan sano kasteen pelastavan, tai edes olevan välttämätön pelastumisen kannalta.


Raamatussa kaste ei välttämätön ehto pelastumiselle, eli syntien anteeksiannolle. Ihminen voi pelastua, vaikka ei olisi kastettu, kuten esimerkiksi se henkilö, joka oli ristiinnaulittu Jeesuksen vierelle.




Mutta toinen vastasi ja nuhteli häntä sanoen: "Etkö sinä edes pelkää Jumalaa, sinä, joka olet saman rangaistuksen alainen? Me tosin kärsimme oikeuden mukaan, sillä me saamme, mitä meidän tekomme ansaitsevat; mutta tämä ei ole mitään pahaa tehnyt." Ja hän sanoi: "Jeesus, muista minua, kun tulet valtakuntaasi". Niin Jeesus sanoi hänelle: "Totisesti minä sanon sinulle: tänä päivänä pitää sinun oleman minun kanssani paratiisissa."


Luuk. 23:40-43







Tämä ei tarkoita, ettei kasteella olisi väliä. Jeesus kehotti kastamaan ja tekemään ihmisiä hänen opetuslapsiksensa ja se on hyvä. Jos henkilö haluaa kasteen, se kertoo hänen todennäköisesti myös uskovan mitä Jeesus sanoi. Mutta pelastuminen on kuitenkin Jeesuksen julistamien sanojen kautta.




Olkoon siis teille tiettävä, miehet ja veljet, että hänen kauttansa julistetaan teille syntien anteeksiantamus


Ap.t. 13:38


hän on puhuva sinulle sanoja, joiden kautta sinä pelastut, ja koko sinun perhekuntasi'.


Ap.t. 11:14


"Herran Henki on minun päälläni, sillä hän on voidellut minut julistamaan evankeliumia köyhille; hän on lähettänyt minut saarnaamaan vangituille vapautusta ja sokeille näkönsä saamista, päästämään sorretut vapauteen, saarnaamaan Herran otollista vuotta".


Luuk. 4:18-19


Sentähden pankaa pois kaikki saastaisuus ja kaikkinainen pahuus ja ottakaa hiljaisuudella vastaan sana, joka on teihin istutettu ja joka voi teidän sielunne pelastaa.


Jaak. 1:21


…Ne sanat, jotka minä olen teille puhunut, ovat henki ja ovat elämä.


Joh. 6:63


Ja on tapahtuva, että jokainen, joka huutaa avuksi Herran nimeä, pelastuu.


Ap.t. 2:21







Ne sanat valuvat hukkaan, jos ihminen ei kuule ja usko niitä. Jos ihminen hylkää ne sanat, hän hylkää myös sen anteeksiannon ja pelastuksen.




Vertaus on tämä: siemen on Jumalan sana. Mitkä tien oheen putosivat, ovat ne, jotka kuulevat, mutta sitten perkele tulee ja ottaa sanan pois heidän sydämestään, etteivät he uskoisi ja pelastuisi.


Luuk. 8:11-12







Moni ihminen ajattelee Jeesukseen uskomisen, tai Jeesuksen uskomisen olevan ehto pelastumiselle. Syy siihen on esimerkiksi Johannes 3:16-21 ja Apostolien teot 16:30-31. Mutta Johannes ei sano niin, vaan joka uskoo pelastuu, mikä ei välttämättä tarkoita uskon olevan ehto.




Sillä ei Jumala lähettänyt Poikaansa maailmaan tuomitsemaan maailmaa, vaan sitä varten, että maailma hänen kauttansa pelastuisi. Joka uskoo häneen, sitä ei tuomita; mutta joka ei usko, se on jo tuomittu, koska hän ei ole uskonut Jumalan ainokaisen Pojan nimeen. Mutta tämä on tuomio, että valkeus on tullut maailmaan, ja ihmiset rakastivat pimeyttä enemmän kuin valkeutta; sillä heidän tekonsa olivat pahat. Sillä jokainen, joka pahaa tekee, vihaa valkeutta eikä tule valkeuteen, ettei hänen tekojansa nuhdeltaisi. Mutta joka totuuden tekee, se tulee valkeuteen, että hänen tekonsa tulisivat julki, sillä ne ovat Jumalassa tehdyt.


Joh. 3:17-21





Apostolien teot sanoo ”Usko Herraan Jeesukseen, niin sinä pelastut”. Se voidaan nähdä enemmän vaatimuksena. Ja se on yleinen kristillinen oppi. Voi kuitenkin olla epäselvää, mitä pitää uskoa, Jeesuksen olemassaolo, vai se mitä Jeesus sanoi. Sen perusteella mitä Jeesus sanoi, kyse on enemmän hänen sanojensa uskomisesta, kuin olemassaoloon uskomisesta.






Ja hän vei heidät ulos ja sanoi: "Herrat, mitä minun pitää tekemän, että minä pelastuisin?" Niin he sanoivat: "Usko Herraan Jeesukseen, niin sinä pelastut, niin myös sinun perhekuntasi".


Ap.t. 16:30-31


Miksi te huudatte minulle: 'Herra, Herra!' ettekä tee, mitä minä sanon?


Luuk. 6:46







Jeesus antoi opetuslapsilleen oikeuden antaa syntejä anteeksi. Ja hänen sanojensa perusteella opetuslapset voivat päättää kenen syntejä anteeksi antavat ja millä ehdoilla. Jos opetuslapset päättävät uskon olevan vaatimus, sitten niin on. Mutta, opetuslapset voisivat antaa anteeksi myös ilman vaatimusta uskoa.






Joiden synnit te anteeksi annatte, niille ne ovat anteeksi annetut; joiden synnit te pidätätte, niille ne ovat pidätetyt."


Joh. 20:23







Jos syntejä annetaan anteeksi ilman mitään vaatimusta, joku voi ajatella sen olevan väärin ja liian löysää. Siksi olisi hyvä ymmärtää, anteeksianto on vain kuin antaisi uuden alun. Se ei tarkoita henkilön pääsevän automaattisesti myös ikuiseen elämään. Kun Jeesus antoi syntejä anteeksi, hän sanoi, äläkä enää syntiä tee. Henkilössä täytyy siis tapahtua myös muutos ja hänen tulee hylätä väärä tie, muuten anteeksiannosta ei ole hyötyä. Vaikka vanha synti olisi poissa laskuista, uusi johtaa uudelleen siihen mikä synnin palkka on. Tämän vuoksi ei ole ongelma antaa anteeksi helposti. Mutta on tärkeää opettaa hyvä tie ja miten tulla vanhurskaaksi niin, ettei tekisi enää syntiä.




"En minäkään sinua tuomitse; mene, äläkä tästedes enää syntiä tee".


Joh. 8:11







Pelastukseen liittyen olennainen asia Raamatussa on Jeesuksen sanat. Niiden sanojen kautta ihmisessä voi tapahtua muutos vanhurskaaksi. Ja se on tärkeää, koska ikuinen elämä on luvattu vain vanhurskaille.



Aina pelastunut


Kun ihminen on saanut anteeksi ja siten pelastunut tuomiolta, onko ihminen sitten aina pelastunut? Moni ajattelee niin olevan. Ja se on totta siinä mielessä, ettei sitä päätöstä peruta, kun synti on anteeksiannettu. Se ei kuitenkaan tarkoita sitä, että voi sitten jatkaa synnissä.




Sen jälkeen Jeesus tapasi hänet pyhäkössä ja sanoi hänelle: "Katso, sinä olet tullut terveeksi; älä enää syntiä tee, ettei sinulle jotakin pahempaa tapahtuisi".


Joh. 5:14


Hän vastasi: "Herra, ei kukaan". Niin Jeesus sanoi hänelle: "En minäkään sinua tuomitse; mene, äläkä tästedes enää syntiä tee".


Joh. 8:11







Ajatus on, että ihminen luopuu synnistä. Ja toisaalta, jos ihminen ei luovu synnistä, ei silloin ehkä myöskään oikeasti kadu ja pyydä anteeksikaan. Jos ihminen palaa syntiin, ei edellisellä anteeksiannolla ole enää merkitystä, koska uusi synti vaatii uuden anteeksiannon. Onneksi Raamatun perusteella Jumala on armollinen ja antaa anteeksi montakin kertaa.




Sillä jos te palajatte Herran tykö, saavat teidän veljenne ja poikanne osakseen laupeuden voittajiltaan ja voivat palata takaisin tähän maahan. Sillä Herra, teidän Jumalanne, on armollinen ja laupias, eikä hän käännä kasvojansa pois teistä, jos te palajatte hänen tykönsä."


2 Aik. 30:9


Herra on armollinen ja vanhurskas, meidän Jumalamme on laupias.


Ps. 116:5







On hyvä huomata myös, Raamatussa ikuinen elämä luvataan vain vanhurskaille. Siksi, jos anteeksiannon jälkeen ihminen ei tule vanhurskaaksi, anteeksiannosta ei ole paljoa hyötyä.




Ja nämä menevät pois iankaikkiseen rangaistukseen, mutta vanhurskaat iankaikkiseen elämään.


Matt. 25:46







Kun ihminen oppii jonkun olevan oikeasti väärin, olisi tärkeä myös luopua siitä.




Vai ettekö tiedä, etteivät väärät saa periä Jumalan valtakuntaa? Älkää eksykö. Eivät huorintekijät, ei epäjumalanpalvelijat, ei avionrikkojat, ei hekumoitsijat eikä miehimykset, eivät varkaat,ei ahneet, ei juomarit, ei pilkkaajat eivätkä anastajat saa periä Jumalan valtakuntaa.


1 Kor. 6:9-10







Jumala on armollinen, mutta Raamattu ei tue sellaista oppia, minkä mukaan voi rajattomasti tehdä syntiä ja vääryyttä.




Sillä jos me tahallamme teemme syntiä, päästyämme totuuden tuntoon, niin ei ole enää uhria meidän syntiemme edestä, vaan hirmuinen tuomion odotus ja tulen kiivaus, joka on kuluttava vastustajat.


Hepr. 10:26-27







Toisin kuin jotkut opettavat, on mahdollista, että pelastunut ihminen luopuu Jumalasta ja palaa vääryyteen.




Sillä mahdotonta on niitä, jotka kerran ovat valistetut ja taivaallista lahjaa maistaneet ja Pyhästä Hengestä osallisiksi tulleet ja maistaneet Jumalan hyvää sanaa ja tulevan maailmanajan voimia, ja sitten ovat luopuneet - taas uudistaa parannukseen, he kun jälleen itsellensä ristiinnaulitsevat Jumalan Pojan ja häntä julki häpäisevät. Sillä maa, joka särpii sisäänsä sen päälle usein tulevan sateen ja kantaa kasvun hyödyksi niille, joita varten sitä viljelläänkin, saa siunauksen Jumalalta; mutta se, joka tuottaa orjantappuroita ja ohdakkeita, on kelvoton ja lähellä kirousta, ja sen loppu on, että se poltetaan.


Hepr. 6:4-8







Ihmisessä pitää siis tapahtua muutos parempaan, muuten anteeksiannosta ei ole hyötyä. Se antaa uuden alun, mutta jos jatkaa väärällä tiellä uudelleen ja loputtomasti tekee pahaa, tilanne on yhtä huono kuin ennen anteeksiantoa. Ihmisessä pitää siis tapahtua muutos väärästä oikeaan ja sitä kuvaa hyvin Jeesuksen opetus uudesti syntymisestä.




…"Totisesti, totisesti minä sanon sinulle: jos joku ei synny vedestä ja Hengestä, ei hän voi päästä sisälle Jumalan valtakuntaan. Mikä lihasta on syntynyt, on liha; ja mikä Hengestä on syntynyt, on henki. Älä ihmettele, että minä sanoin sinulle: teidän täytyy syntyä uudesti, ylhäältä.


Joh. 3:5-7







Pelastumiseen ja ikuiseen elämään liittyen on olemassa kaksi ääripään ajatusmallia. Toisen mukaan kaikki pelastuu loputtomasti, eikä millään ole väliä. Ja toinen linja on tiukempi ja tuomitsee pikku virheestä heti ikuiseen tuleen. Asia ei ole ihan niin yksinkertaista Raamatun perusteella. Ikuinen elämä on luvattu Raamatussa vanhurskaille. Siksi olisi hyvä, jos jokainen oppisi tuntemaan mitä on olla vanhurskas.



Pyhän Hengen kaste


Vesikasteen lisäksi Raamattu puhuu Pyhän Hengen kasteesta. Pyhän Hengen kaste liittyy yleensä vesikasteeseen. Kun ihminen on kastettu Jeesuksen opetuslapseksi, hän voi saada Raamatun mukaan Pyhän Hengen, kuten seuraavissa kohdissa kerrottu.




Minä kastan teidät vedellä parannukseen, mutta se, joka minun jäljessäni tulee, on minua väkevämpi, jonka kenkiäkään minä en ole kelvollinen kantamaan; hän kastaa teidät Pyhällä Hengellä ja tulella.


Matt. 3:11


Niin Pietari sanoi heille: "Tehkää parannus ja ottakoon kukin teistä kasteen Jeesuksen Kristuksen nimeen syntienne anteeksisaamiseksi, niin te saatte Pyhän Hengen lahjan.


Ap.t. 2:38


Sen kuultuaan he ottivat kasteen Herran Jeesuksen nimeen. Ja kun Paavali pani kätensä heidän päälleen, tuli heidän päällensä Pyhä Henki, ja he puhuivat kielillä ja ennustivat.


Ap.t. 19:5-6







Raamatun perusteella pelkkä vesikaste ei automaattisesti tarkoita, että henkilö olisi saanut Pyhän Hengen. Kun ihminen on kastettu vedellä Jeesuksen opetuslapseksi, voivat he rukoilla, että Jumala antaa Pyhän Hengen.




Ja tultuaan sinne nämä rukoilivat heidän edestänsä, että he saisivat Pyhän Hengen; sillä hän ei ollut vielä tullut yhteenkään heistä, vaan he olivat ainoastaan kastetut Herran Jeesuksen nimeen. Silloin he panivat kätensä heidän päällensä, ja he saivat Pyhän Hengen.


Ap.t. 8:15-17







Ihminen on Jeesuksen opetuslapsi, eli kristitty, kun hänet on kastettu kuten Jeesus opetti ja kun hän pysyy Jeesuksen sanassa. Se ei varsinaisesti edellytä, että henkilö on kastettu myös Pyhällä Hengellä. Raamatussa kuitenkin luvataan Pyhä Henki jokaiselle, joka sitä anoo.




Jos siis te, jotka olette pahoja, osaatte antaa lapsillenne hyviä lahjoja, kuinka paljoa ennemmin taivaallinen Isä antaa Pyhän Hengen niille, jotka sitä häneltä anovat!"


Luuk. 11:13





Mutta, kuinka moni sen todella haluaa ja kuinka moni tietää mitä se tarkoittaa? Valitettavasti näyttää, että nykyään asia on aika tuntematon ja ei haluttu. Olisi kuitenkin hyvä, jos kaikki kristityt ja muutkin tietäisivät tämän.



Keskinäinen rakkaus


Raamatussa ja kristinuskoon liittyen on monia asioita, joista ihmiset ovat erimieltä. Myös tässä kirjassa on asioita, joita kaikki ei välttämättä hyväksy. Raamatullinen ihanne olisi, että Jeesuksen opetuslapset olisivat yksimielisiä.






Ja minä en enää ole maailmassa, mutta he ovat maailmassa, ja minä tulen sinun tykösi. Pyhä Isä, varjele heidät nimessäsi, jonka sinä olet minulle antanut, että he olisivat yhtä niinkuin mekin.


Joh. 17:11


että he kaikki olisivat yhtä, niinkuin sinä, Isä, olet minussa ja minä sinussa, että hekin meissä olisivat, niin että maailma uskoisi, että sinä olet minut lähettänyt.


Joh. 17:21


Mutta kärsivällisyyden ja lohdutuksen Jumala suokoon teille, että olisitte yksimieliset keskenänne, Kristuksen Jeesuksen mielen mukaan,


Room. 15:5







On ymmärrettävää, että ihmisillä on erilaisia mielipiteitä, eikä ole järkevää tai hyvä pyrkiä pakottamaan ihmisiä ajattelemaan samalla tavalla. Mutta, olisi hyvä, jos asioista voitaisiin kuitenkin aina keskustella hyvässä hengessä, ystävällisesti, perustellen asiat hyvin niin, että jokainen voisi oppia siitä jotain.




Teidän häpeäksenne minä tämän sanon. Eikö teidän joukossanne sitten ole yhtäkään viisasta, joka voisi ratkaista veljien välin? Vaan veli käy oikeutta veljen kanssa, vieläpä uskottomain edessä! Teille on jo yleensä vaurioksi, että käräjöitte keskenänne. Miksi ette ennemmin salli tehdä vääryyttä itsellenne? Miksi ette ennemmin anna riistää omaanne? Sen sijaan te itse teette vääryyttä ja riistätte toisen omaa, vieläpä veljien.


1 Kor. 6:5-8







Valitettavasti yksimielisyys näyttää monesti olevan kaukana. Siihen voi olla monia syitä ja moni voi oikeasti olla kiinnostuneempi jostain muusta kuin Jeesuksen mielen mukaisuudesta. Niiden, jotka kuitenkin haluavat olla Jeesuksen opetuslapsia, olisi hyvä muistaa se käsky, jonka Jeesus antoi opetuslapsilleen.




Uuden käskyn minä annan teille, että rakastatte toisianne, niin kuin minä olen teitä rakastanut - että tekin niin rakastatte toisianne. Siitä kaikki tuntevat teidät minun opetuslapsikseni, jos teillä on keskinäinen rakkaus."


Joh. 13:34-35







Jokaisen Jeesuksen opetuslapsen olisi hyvä miettiä ketä on seuraamassa. Tarkoitus ei ole seurata ketään toista opetuslasta, vaan Jeesusta, jos on Jeesuksen opetuslapsi. Vaikka toinen henkilö ei ajattelisi täysin samalla tavalla kuin itse, oleellista on se, onko ihminen Jeesuksen puolella vai Jeesusta vastaan. Jos toinen on Jeesuksen puolella ja itse on Jeesuksen puolella, silloin molemmat ovat samalla puolella.




Johannes sanoi hänelle: "Opettaja, me näimme erään, joka ei seuraa meitä, sinun nimessäsi ajavan ulos riivaajia; ja me kielsimme häntä, koska hän ei seurannut meitä". Mutta Jeesus sanoi: "Älkää häntä kieltäkö; sillä ei kukaan, joka tekee voimallisen teon minun nimeeni, voi kohta sen jälkeen puhua minusta pahaa. Sillä joka ei ole meitä vastaan, se on meidän puolellamme.


Mark. 9:38-40


Joka ei ole minun kanssani, se on minua vastaan; ja joka ei minun kanssani kokoa, se hajottaa.


Matt. 12:30








Kristittyjen vääryydet


Jos ottaa huomioon sen, että Jeesus kehotti rakastamaan jopa vihollisia, on erikoista ja surullista, että kristinuskon nimissä on tehty paljon vääryyttä.




Mutta minä sanon teille: rakastakaa vihollisianne ja rukoilkaa niiden puolesta, jotka teitä vainoavat, että olisitte Isänne lapsia, joka on taivaissa; sillä hän antaa aurinkonsa koittaa niin pahoille kuin hyvillekin, ja antaa sataa niin väärille kuin vanhurskaillekin.


Matt. 5:44-45







Ja ateistit mielellään usein tuovat esiin niitä vääryyksiä. Se voi tuntua kristitystä loukkaavalta. Ei kuitenkaan pidä siitä harmistua, on hyvä, jos vääryydet tuodaan esiin ja sitten ihmiset toivottavasti toimivat jatkossa paremmin. Se, että ateistit huomaavat väärien asioiden olevan vääriä, on oikeastaan hieno juttu, kertoo siitä, että heillä on ainakin jollain tasolla hyvä ymmärrys siitä, mikä on oikein ja väärin.


Epäkohtien esiin tuominen ei pitäisi olla kristityille ongelma. Mutta, on toki väärin, jos joidenkin muiden ihmisten väärien tekojen vuoksi leimataan syylliseksi syyttömiä ihmisiä. Tai jos joidenkin ihmisten vääristä teoista syytetään oppia, joka ei kehota tekemään niitä vääriä tekoja. On toki mahdollista, että tietyn ryhmän ihmisiltä voi odottaa tiettyjä tekoja, mutta yleistämistä olisi hyvä välttää.


Kristinuskoa syytetään monista vääryyksistä mitä ihmiset ovat tehneet. Olisi hyvä ainakin itse erottaa se, mikä on ihmisen oma ratkaisu ja mikä tulee uskonnosta tai siihen liittyvästä opista. Jos uskonto ei kehota tekemään väärin, ei väärä teko ole uskonnon vika.


Kristityn olisi hyvä muistaa myös itse olla tekemättä vastaavasti esim. muslimien tai ateistien suhteen. Voi keskustella kyllä siitä, onko joku teko tai oppi väärin, mutta yleistäminen ja kaikkien syyllistäminen ei ole hyödyllistä. Ja ateismin tapauksessahan ei voida edes puhua opista, koska ateismi nykyisen yleisen käsityksen mukaan on vain uskonpuutetta. Uskon puute voi toki mahdollistaa monia vääriä tekoja, jos ihminen ei esimerkiksi usko Jumalaa, joka sanoo, ”älä murhaa”. Silti ateismissa itsessä ei varsinaisesti ole mitään oppia, joka kehottaisi toimimaan jollain tietyllä tavalla.


Eri kysymys on sitten se, onko joku teko oikeasti väärin. Mutta, jos siis joku ihminen tekee väärin, kannattaa katsoa tarkkaan, tuleeko teko jostain opista, vai onko henkilökohtainen valinta. Jos joku tekee henkilökohtaisen valinnan, ei sitä pidä yleistää koko ryhmään. Ja jos vääryys tulee opista, olisi hyvä kertoa muille miksi asia on väärin.


Kun kuulee syytöksen kristinuskoa tai kristittyjä vastaan, on hyvä miettiä, onko syytös aiheellinen. Jos kyse on aiheellisesta syytöksestä, kannattaa tunnustaa niin olevan ja toimia jatkossa paremmin. Jos ei aiheellinen, silloin olisi hyvä kertoa miksi syytös on väärä.



Tekopyhyys


Yksi joidenkin kristittyjenkin vääryys, josta on aiheellista huomauttaa, on tekopyhyys. Jeesus itse varoitti opetuslapsia tekopyhyydestä, eli ulkokultaisuudesta, johon moni sen ajan fariseus syyllistyi. Ikävä kyllä, sama ongelma näyttää vaivaavan monia niin sanottuja kristittyjä nykyään.




…"Ennen kaikkea kavahtakaa fariseusten hapatusta, se on: ulkokultaisuutta.


Luuk. 12:1


Voi teitä, kirjanoppineet ja fariseukset, te ulkokullatut, kun te annatte kymmenykset mintuista ja tilleistä ja kuminoista, mutta jätätte sikseen sen, mikä laissa on tärkeintä: oikeuden ja laupeuden ja uskollisuuden! Näitä tulisi noudattaa, eikä noitakaan sikseen jättää. Te sokeat taluttajat, jotka siivilöitte hyttysen, mutta nielette kamelin! Voi teitä, kirjanoppineet ja fariseukset, te ulkokullatut, kun te puhdistatte maljan ja vadin ulkopuolen, mutta sisältä ne ovat täynnä ryöstöä ja hillittömyyttä! Sinä sokea fariseus, puhdista ensin maljan sisus, että sen ulkopuolikin tulisi puhtaaksi! Voi teitä, kirjanoppineet ja fariseukset, te ulkokullatut, kun te olette valkeiksi kalkittujen hautojen kaltaisia: ulkoa ne kyllä näyttävät kauniilta, mutta ovat sisältä täynnä kuolleitten luita ja kaikkea saastaa! Samoin tekin ulkoa kyllä näytätte ihmisten silmissä hurskailta, mutta sisältä te olette täynnä ulkokultaisuutta ja laittomuutta.


Matt. 23:23-28







Ehkä selkein esimerkki nykyajan tekopyhyydestä on se, että ihminen kutsuu itseään kristityksi tai uskovaksi, mutta ei oikeasti usko tai edes tiedä mitä Jeesus tai Jumala sanoi.




Miksi te huudatte minulle: 'Herra, Herra!' ettekä tee, mitä minä sanon?


Luuk. 6:46


Ei jokainen, joka sanoo minulle: 'Herra, Herra', pääse taivasten valtakuntaan, vaan se, joka tekee minun taivaallisen Isäni tahdon.


Matt. 7:21







Liian usein kristityt esiintyvät hyvinä uskovina ja kuitenkin toimivat Jeesuksen opetuksen vastaisesti tai mitätöivät Jeesuksen sanat omilla opeillaan. Ja liian usein ulospäin näkyvät asiat muodostuvat tärkeämmiksi kuin se, mitä ihminen sisimmässään on.


Mutta, on myös niin, että muita on helpompi tuomita kuin itseä. On ymmärrettävää, että ihminen tekee virheitä ja onneksi monet asiat voi antaa anteeksi. Olisi hienoa, jos kristityt pyrkisivät ensisijaisesti katsomaan ovatko itse oikealla tiellä, ennen kuin käyvät muita tuomitsemaan.




Kuinka näet rikan, joka on veljesi silmässä, mutta et huomaa malkaa omassa silmässäsi? Taikka kuinka saatat sanoa veljellesi: 'Annas, minä otan rikan silmästäsi', ja katso, malka on omassa silmässäsi? Sinä ulkokullattu, ota ensin malka omasta silmästäsi, ja sitten sinä näet ottaa rikan veljesi silmästä.


Matt. 7:3-5







Yhtenä tekopyhyyden muotona voisi ehkä pitää myös sitä, että esiinnytään tietävinä, vaikka ei tiedetä. Olisi hyvä pysyä aina totuudessa ja muistaa, ettei ole paha tunnustaa, jos ei tiedä tai ymmärrä jotain asiaa. Jos esittää jotain muuta, se on huono ja voi johtaa helposti vielä pahemmin harhaan.



Uudesti syntynyt Jumalan lapsi


Monesti keskustelu siitä, kuka on oikeasti kristitty, johtaa väitteeseen, vain uudesti syntyneet ovat aitoja, muut eivät. On hyvä muistaa: Raamatun mukaan kristitty on Jeesuksen opetuslapsi. Ja Jeesuksen opetuslapsia ovat ne, jotka on kastettu kuten Jeesus opetti ja pysyvät Jeesuksen sanassa. Kristityn määritelmässä ei suoraan puhuta uudestisyntymisestä. Jeesus kuitenkin itse puhuu, että ihmisten tulisi syntyä uudesti.




Jeesus vastasi ja sanoi hänelle: "Totisesti, totisesti minä sanon sinulle: joka ei synny uudesti, ylhäältä, se ei voi nähdä Jumalan valtakuntaa". Nikodeemus sanoi hänelle: "Kuinka voi ihminen vanhana syntyä? Eihän hän voi jälleen mennä äitinsä kohtuun ja syntyä?" Jeesus vastasi: "Totisesti, totisesti minä sanon sinulle: jos joku ei synny vedestä ja Hengestä, ei hän voi päästä sisälle Jumalan valtakuntaan. Mikä lihasta on syntynyt, on liha; ja mikä Hengestä on syntynyt, on henki. Älä ihmettele, että minä sanoin sinulle: teidän täytyy syntyä uudesti, ylhäältä.


Joh. 3:3-7







Ajatus uudestisyntymisestä liittyy siis vahvasti kristillisyyteen. Ja se on Jeesuksen sanojen perusteella tavoiteltava asia. Ihmisen voi olla vaikea tunnistaa kuka on oikeasti uudestisyntynyt, eikä ole hyödyllistä väitellä siitä kuka on ja kuka ei. Jokaisen kristityn olisi kuitenkin hyvä tietää miten voi syntyä uudesti ja mitä se tarkoittaa.




Mutta kaikille, jotka ottivat hänet vastaan, hän antoi voiman tulla Jumalan lapsiksi, niille, jotka uskovat hänen nimeensä, jotka eivät ole syntyneet verestä eikä lihan tahdosta eikä miehen tahdosta, vaan Jumalasta.


Joh. 1:12-13


Henki on se, joka eläväksi tekee; ei liha mitään hyödytä. Ne sanat, jotka minä olen teille puhunut, ovat henki ja ovat elämä.


Joh. 6:63





Uudestisyntyminen voi tapahtua niiden sanojen kautta, jotka Jeesus julisti. Niiden sanojen kautta ihmisessä voi tapahtua muutos sisimmässä, minkä jälkeen henkilö on Jumalan lapsi. Ja, kun henkilö on Jumalan lapsi, se tarkoittaa myös hänen olevan vanhurskas.




Se, joka vanhurskauden tekee, on vanhurskas, niinkuin hän on vanhurskas. Joka syntiä tekee, se on perkeleestä, sillä perkele on tehnyt syntiä alusta asti. Sitä varten Jumalan Poika ilmestyi, että hän tekisi tyhjäksi perkeleen teot. Ei yksikään Jumalasta syntynyt tee syntiä, sillä Jumalan siemen pysyy hänessä; eikä hän saata syntiä tehdä, sillä hän on Jumalasta syntynyt. Siitä käy ilmi, ketkä ovat Jumalan lapsia ja ketkä perkeleen lapsia. Kuka ikinä ei tee vanhurskautta, hän ei ole Jumalasta, ei myöskään se, joka ei veljeänsä rakasta.


1 Joh. 3:7-10







Jos ja kun ihmisessä tapahtuu tuo muutos, siinä toteutuu Jeremian kirjan ilmoitus Jumalan uudesta liitosta, jossa Jumalan laki tulee kirjoitetuksi ihmisen mieleen.




Sillä tämä on se liitto, jonka minä teen Israelin heimon kanssa näiden päivien jälkeen, sanoo Herra: Minä panen lakini heidän mieleensä, ja kirjoitan ne heidän sydämiinsä, ja niin minä olen heidän Jumalansa, ja he ovat minun kansani. Ja silloin ei enää kukaan opeta kansalaistaan eikä veli veljeään sanoen: 'Tunne Herra'; sillä he kaikki, pienimmästä suurimpaan, tuntevat minut.


Hepr. 8:10-12 (Jer. 31:31-34)








Risti


Kristinuskon ja kristittyjen symboli on nykyään yleisesti risti. Moni ajattelee sen johtuvan Jeesuksen ristiinnaulitsemisesta. Ehkä joillain se onkin syy pitää ristiä, muistutuksena siitä mitä Jeesus teki ja kesti.Tähän on kuitenkin myös toinen mahdollinen, ehkä vähemmän tunnettu syy, joka löytyy Matteuksen Evankeliumista 16:24.




Silloin Jeesus sanoi opetuslapsillensa: "Jos joku tahtoo minun perässäni kulkea, hän kieltäköön itsensä ja ottakoon ristinsä ja seuratkoon minua…


Matt. 16:24







Jeesuksen sanat, ota risti ja seuraa, voi ehkä ymmärtää niin, että hän kehottaa seuraajiaan ottamaan taakkansa, kantamaan oman vastuun ja tekemään oman tehtävänsä. Risti voi ehkä olla symboli tuolle ja olisi hienoa, jos niin on. Mutta symbolin ongelma voi olla siinä, että siitä tulee itsetarkoitus ja suurempi asia kuin siitä mitä se alun perin symboloi. Tärkeämpää olisi elää Jeesuksen opetuksen mukaan kuin vain kantaa symbolia.



Juutalainen


On kiistanalaista mikä on oikea Juutalaisen määritelmä. Mutta, Uuden Testamentin perusteella kristityt ovat Juutalaisia, heidät on oksastettu Israelin osaksi. Määritys ei perustu tavalliseen ympärileikkaukseen, vaan sydämen ympärileikkaukseen.






Jos siis ympärileikkaamaton noudattaa lain säädöksiä, eikö hänen ympärileikkaamattomuutensa ole luettava ympärileikkaukseksi? Ja luonnostaan ympärileikkaamaton, joka täyttää lain, on tuomitseva sinut, joka lainkirjaiminesi ja ympärileikkauksinesi olet lainrikkoja. Sillä ei se ole juutalainen, joka vain ulkonaisesti on juutalainen, eikä ympärileikkaus se, joka ulkonaisesti lihassa tapahtuu; vaan se on juutalainen, joka sisällisesti on juutalainen, ja oikea ympärileikkaus on sydämen ympärileikkaus Hengessä, ei kirjaimessa; ja hän saa kiitoksensa, ei ihmisiltä, vaan Jumalalta.


Room. 2:26-29







Kaikki ei välttämättä hyväksy tätä määritelmää, mutta Paavalin opetuksen mukaan kristittyä voidaan siis kutsua Juutalaiseksi, kun henkilö täyttää lain. Tästä syystä on erikoista, miten moni kristitty on, tai on ollut Juutalaisvastainen, tai lakivastainen. Siinä ei Uuden Testamentin valossa ole mitään järkeä.




Mutta jos muutamat oksista ovat taitetut pois ja sinä, joka olet metsäöljypuu, olet oksastettu oikeiden oksien joukkoon ja olet päässyt niiden kanssa osalliseksi öljypuun mehevästä juuresta, niin älä ylpeile oksien rinnalla; mutta jos ylpeilet, niin et sinä kuitenkaan kannata juurta, vaan juuri kannattaa sinua. Sinä kaiketi sanonet: "Ne oksat taitettiin pois, että minut oksastettaisiin". Oikein; epäuskonsa tähden ne taitettiin pois, mutta sinä pysyt uskosi kautta. Älä ole ylpeä, vaan pelkää. Sillä jos Jumala ei ole säästänyt luonnollisia oksia, ei hän ole säästävä sinuakaan.


Room. 11:17-21








Seurakunta


Jeesus perusti seurakunnan, joka muodostui hänen opetuslapsistaan. Alun perin seurakunta oli rakennettu Pietarin varaan ja laajeni siitä myöhemmin ympärimaailmaa.




Ja minä sanon sinulle: sinä olet Pietari, ja tälle kalliolle minä rakennan seurakuntani, ja tuonelan portit eivät sitä voita.


Matt. 16:18







Mitä suuremmaksi seurakunta kasvoi, sitä enemmän muodostui myös tarvetta erilaisille palvelutehtäville. Todennäköisesti Paavali näki siksi tarpeelliseksi antaa ohjeita siitä minkälaisia seurakuntapalvelijoiden tulisi olla.




Varma on tämä sana: jos joku pyrkii seurakunnan kaitsijan virkaan, niin hän haluaa jaloon toimeen. Niin tulee siis seurakunnan kaitsijan olla nuhteeton, yhden vaimon mies, raitis, maltillinen, säädyllinen, vieraanvarainen, taitava opettamaan, ei juomari, ei tappelija, vaan lempeä, ei riitaisa, ei rahanahne, vaan sellainen, joka oman kotinsa hyvin hallitsee ja kaikella kunniallisuudella pitää lapsensa kuuliaisina; sillä jos joku ei osaa hallita omaa kotiansa, kuinka hän voi pitää huolta Jumalan seurakunnasta? Älköön hän olko äsken kääntynyt, ettei hän paisuisi ja joutuisi perkeleen tuomion alaiseksi. Ja hänellä tulee myös olla hyvä todistus ulkopuolella olevilta, ettei hän joutuisi häväistyksen alaiseksi eikä perkeleen paulaan. Niin myös seurakuntapalvelijain tulee olla arvokkaita, ei kaksikielisiä, ei paljon viinin nauttijoita, ei häpeällisen voiton pyytäjiä, vaan sellaisia, jotka pitävät uskon salaisuuden puhtaassa omassatunnossa. Mutta heitäkin koeteltakoon ensin, sitten palvelkoot, jos ovat nuhteettomat. Samoin tulee vaimojen olla arvokkaita, ei panettelijoita, vaan raittiita, uskollisia kaikessa. Seurakuntapalvelija olkoon yhden vaimon mies, lapsensa ja kotinsa hyvin hallitseva.


1 Tim. 3:1-12







Seurakuntaan alkoi jo varhain muodostumaan hierarkia ja valtaasemia. Lähtökohta oli ihan hyvä, kun ajatus oli, että tehtävä on palvella seurakuntaa. Valitettavasti se helposti kääntyy nurinpäin ja seurakunnan palvelijasta muodostuu johtaja, jota seurakuntalaiset lopulta palvelevat.


Seurakunnalla oli alussa myös yhteiset varat. Jokainen antoi omaisuutensa yhteiseen käyttöön. Se ei ollut pakollista, mutta moni halusi tehdä niin, jotta kaikilla olisi riittävästi kaikkea tarpeellista.




Ja kaikki, jotka uskoivat, olivat yhdessä ja pitivät kaikkea yhteisenä, ja he myivät maansa ja tavaransa ja jakelivat kaikille, sen mukaan kuin kukin tarvitsi. Ja he olivat alati, joka päivä, yksimielisesti pyhäkössä ja mursivat kodeissa leipää ja nauttivat ruokansa riemulla ja sydämen yksinkertaisuudella, kiittäen Jumalaa ja ollen kaiken kansan suosiossa. Ja Herra lisäsi heidän yhteyteensä joka päivä niitä, jotka saivat pelastuksen.


Ap.t. 2:44-47


Antakoon kukin, niinkuin hänen sydämensä vaatii, ei surkeillen eikä pakosta; sillä iloista antajaa Jumala rakastaa.


2 Kor. 9:7







Palvelutehtävät ja omaisuuden jakaminen kaikkien hyväksi oli aluksi hyviä asioita. Ongelma on kuitenkin siinä, kun valtaa ja rahaa kertyy jonkun hallintaan paljon, se houkuttelee myös paikalle niitä, jotka himoitsevat valtaa ja rahaa. Ei ole hyvä, kun motiivi muiden palvelemisen sijaan on oman vallan ja omaisuuden kasvattaminen. Valitettavasti valta korruptoi helposti.


Näyttää siltä, että raha ja valta houkuttelee paikalle henkilöitä, jotka eivät ole uskollisia Jeesukselle. Ja niillä, jotka ovat paikalla rahan ja vallan vuoksi, ei ole motiivia kertoa mitä Jeesus sanoi, koska se tuomitsisi heidät. Se johtaa moniin ongelmiin koska, jos opetuslapsille ei kerrota mitä Jeesus sanoi, riski eksymiseen on suuri.




Kavahtakaa vääriä profeettoja, jotka tulevat teidän luoksenne lammastenvaatteissa, mutta sisältä ovat raatelevaisia susia. Heidän hedelmistään te tunnette heidät. Eihän orjantappuroista koota viinirypäleitä eikä ohdakkeista viikunoita? Näin jokainen hyvä puu tekee hyviä hedelmiä, mutta huono puu tekee pahoja hedelmiä. Ei saata hyvä puu kasvaa pahoja hedelmiä eikä huono puu kasvaa hyviä hedelmiä. Jokainen puu, joka ei tee hyvää hedelmää, hakataan pois ja heitetään tuleen. Niin te siis tunnette heidät heidän hedelmistään. Ei jokainen, joka sanoo minulle: 'Herra, Herra!', pääse taivasten valtakuntaan, vaan se, joka tekee minun taivaallisen Isäni tahdon.


Matt. 7:15-21







Jo Paavalin kirjeissä tulee esiin, miten seurakunta alkoi hitaasti hajoamaan, syntyi riitoja ja puolueita. Nykyisin erilaisia ja epäyhtenäisiä riitaisia ryhmiä on paljon, mikä herättää monissa ateisteissa huvituksen sekaista ihmetystä. Ja onhan se ymmärrettävää, jos kristinusko on hajaantunut lukemattomiin eri suuntiin, mistä tietää mikä on oikea?




Teidän häpeäksenne minä tämän sanon. Eikö teidän joukossanne sitten ole yhtäkään viisasta, joka voisi ratkaista veljien välin? Vaan veli käy oikeutta veljen kanssa, vieläpä uskottomain edessä! Teille on jo yleensä vaurioksi, että käräjöitte keskenänne. Miksi ette ennemmin salli tehdä vääryyttä itsellenne? Miksi ette ennemmin anna riistää omaanne? Sen sijaan te itse teette vääryyttä ja riistätte toisen omaa, vieläpä veljien.


1 Kor. 6:5-8


Sillä ensiksikin olen kuullut, että kun kokoonnutte seurakunnankokoukseen, teillä on riitaisuuksia keskenänne, ja osittain sen uskonkin. Täytyyhän teidän keskuudessanne olla puolueitakin, että kävisi ilmi, ketkä teistä kestävät koetuksen.


1 Kor. 11:18-19


Sillä Kloen perheväeltä olen saanut teistä kuulla, veljeni, että teillä on riitoja keskuudessanne. Tarkoitan sitä, että yksi teistä sanoo: "Minä olen Paavalin puolta", toinen: "Minä Apolloksen", joku taas: "Minä Keefaan", joku vielä: "Minä Kristuksen". Onko Kristus jaettu? Ei kaiketi Paavali ole ristiinnaulittu teidän edestänne? Vai oletteko te kastetut Paavalin nimeen?


1 Kor. 1:11-13







Paavali osoitti aikoinaan jo, että kyse on Jeesuksen seuraamisesta, ei Paavalin tai jonkun muun opettajan. Jeesus on seurakunnan pää. Jeesuksen opetuslapsia ovat he, jotka ovat Jeesukselle uskollisia ja toimivat Jeesuksen opetuksen mukaan. Tämä olisi hyvä muistaa vielä nykyäänkin. Jos olet Jeesuksen opetuslapsi, pysy hänelle uskollisena.




sillä mies on vaimon pää, niinkuin myös Kristus on seurakunnan pää, hän, ruumiin vapahtaja.


Ef. 5:23





Jos opetuslapset ovat Jeesukselle uskollisia, heillä on yksi ja sama oppi, jolloin he ovat myös yhtä niin kuin Jeesus opetti. Seurakunnan hajaannus johtuu siitä, että ihmiset ovat korvanneet Jeesuksen sanat joillain muilla opeilla. On mahdoton olla yhtä niin kuin Jeesus toivoi, jos jokainen seuraa omia oppejaan, Jeesuksen opin sijaan.




Ja minä en enää ole maailmassa, mutta he ovat maailmassa, ja minä tulen sinun tykösi. Pyhä Isä, varjele heidät nimessäsi, jonka sinä olet minulle antanut, että he olisivat yhtä niinkuin mekin.


Joh. 17:11


että he kaikki olisivat yhtä, niinkuin sinä, Isä, olet minussa ja minä sinussa, että hekin meissä olisivat, niin että maailma uskoisi, että sinä olet minut lähettänyt.


Joh. 17:21





Jeesus opetti myös, että hänen opetuslapsensa tunnistaa keskinäisestä rakkaudesta. Jos katsoo riitaisia seurakuntia, joissa ihmiset vihaavat toisiaan, ei voi välttyä siltä ajatukselta, ettei kyse ole Jeesuksen opetuslapsista.




Uuden käskyn minä annan teille, että rakastatte toisianne, niin kuin minä olen teitä rakastanut - että tekin niin rakastatte toisianne. Siitä kaikki tuntevat teidät minun opetuslapsikseni, jos teillä on keskinäinen rakkaus."


Joh. 13:34-35





Jos siis kysytään, mikä on oikea seurakunta, Katolinen, Luterilainen, Helluntai… …kannattaa miettiä, mikä niistä on uskollinen Jeesukselle. Se seurakunta, joka on uskollinen Jeesukselle, on oikea todellinen Jeesuksen seurakunta, ja he ovat yhtä kaikkien niiden kanssa, jotka pitävät Jeesusta kuninkaanaan ja pysyvät Jeesuksen sanassa. Ihminen, joka pysyy Jeesuksen sanassa, ei ole riidassa toisen kanssa, joka myös pysyy Jeesuksen sanassa. Riidat ja lahkot syntyvät, kun ihmiset lisäävät omiaan Jeesuksen sanojen sekaan.










JEESUS



Ihmisen poika


Kun kristitty tarkoittaa Jeesuksen opetuslasta, herää tietenkin kysymys, kuka Jeesus on. On paljon erilaisia käsityksiä siitä kuka tai mikä Jeesus on. Edes kristityt eivät ole asiasta yksimielisiä, mikä epäilemättä aiheuttaa paljon ongelmia Jeesuksen viestin välittämisessä.


Yksinkertaisinta on, jos pysyy siinä, mitä Raamattu sanoo Jeesuksesta. Tällöin voi välttyä siltä, että puolustaa tarpeettomia ihmisten kehittämiä oppeja, joilla ei ole kunnollista perustaa Raamatussa.


Kun katsotaan mitä Raamattu sanoo Jeesuksesta, yksi merkittävä kohta on se, että häntä kutsutaan ihmisen pojaksi. Tämä on tietenkin loogista, koska Raamatun mukaan Maria, ihminen, synnyttää Jeesuksen.




Ja katso, sinä tulet raskaaksi ja synnytät pojan, ja sinun on annettava hänelle nimi Jeesus. Hän on oleva suuri, ja hänet pitää kutsuttaman Korkeimman Pojaksi, ja Herra Jumala antaa hänelle Daavidin, hänen isänsä, valtaistuimen, ja hän on oleva Jaakobin huoneen kuningas iankaikkisesti, ja hänen valtakunnallansa ei pidä loppua oleman."


Luuk. 1:31-33





Tarkoittaako ihmisen poika sitä, että Jeesus on ihminen, joku saattaa kysyä. Voi olla, että asia on tulkinnanvarainen. Siksi kannattaa tutkia mitä muuta Raamattu sanoo asiasta. Raamattu yleensä selittää hyvin mitä se milläkin tarkoittaa ja vahvistaa sanotut asiat yleensä useammassa kohdassa. Jeesuksen sanotaan olevan ihminen useassa Raamatun kohdassa, siksi voi hyvin ajatella sen olevan Raamatun ilmoittama näkemys, eikä väärä tulkinta.




Sillä yksi on Jumala, yksi myös välimies Jumalan ja ihmisten välillä, ihminen Kristus Jeesus


1 Tim. 2:5





Mutta, oliko Jeesus Daavidin poika? Jeesuksen omien sanojen perusteella hän ei ole Daavidin poika, koska Jeesus sanoo Daavidin kutsuvan Jeesusta herrakseen.




Ja fariseusten ollessa koolla Jeesus kysyi heiltä sanoen: "Mitä arvelette Kristuksesta? Kenen poika hän on?" He sanoivat hänelle: "Daavidin". Hän sanoi heille: "Kuinka sitten Daavid Hengessä kutsuu häntä Herraksi, sanoen: 'Herra sanoi minun Herralleni: Istu minun oikealle puolelleni, kunnes minä panen sinun vihollisesi sinun jalkojesi alle'. Jos siis Daavid kutsuu häntä Herraksi, kuinka hän on hänen poikansa?"


Matt. 22:41-45 (Ps. 110:1)






Arkkienkeli?


Jotkut uskovat Jeesuksen olevan arkkienkeli Mikael, koska Raamatussa on kohtia, jotka näyttävät sopivan Jeesukseen ja Mikaeliin. Syy, miksi se ei näytä olevan oikea tulkinta on se, että Raamatun mukaan Jeesus on ihminen. Lisäksi Raamatussa sanotaan Jeesuksen olevan enkeleitä korkeampi.




tullen enkeleitä niin paljoa korkeammaksi, kuin hänen perimänsä nimi on jalompi kuin heidän. Sillä kenelle enkeleistä hän koskaan on sanonut: "Sinä olet minun Poikani, tänä päivänä minä sinut synnytin"; ja taas: "Minä olen oleva hänen Isänsä, ja hän on oleva minun Poikani"? Ja siitä, kun hän jälleen tuo esikoisensa maailmaan, hän sanoo: "Ja kumartakoot häntä kaikki Jumalan enkelit". Ja enkeleistä hän sanoo: "Hän tekee enkelinsä tuuliksi ja palvelijansa tulen liekiksi"; mutta Pojasta: "Jumala, sinun valtaistuimesi pysyy aina ja iankaikkisesti, ja sinun valtakuntasi valtikka on oikeuden valtikka.


Hep. 1:4-8





Tuossa Raamatun kohdassa sanotaan myös "Jumala, sinun valtaistuimesi pysyy aina ja iankaikkisesti”. Moni ajattelee sen perusteella Jeesuksen olevan Jumala. Tuo Raamatun kohta viittaa Psalmeihin ja jotta voi ymmärtää sen oikein, on hyvä tuntea vähän laajemmin mitä Psalmeissa sanotaan. Siellä puhutaan monista jumalista ja kutsutaan Jumalan poikia jumaliksi. Raamatun mukaan Jeesus on Jumalan poika, ja jos Jumalan poikia on kutsuttu jumaliksi, on ymmärrettävää, jos Jeesusta kutsutaan samalla tavalla jumalaksi. Mutta, kohta myös osoittaa, ettei nuo jumalat ole kuin se yksi tosi Jumala, esimerkiksi koska kuolevat kuin ihmiset.




Jumala, sinun valtaistuimesi pysyy aina ja iankaikkisesti; sinun valtakuntasi valtikka on oikeuden valtikka.


Ps. 45:7


Minä sanon: Te olette jumalia ja kaikki tyynni Korkeimman poikia; kuitenkin te kuolette, niinkuin ihmiset kuolevat, ja kaadutte niinkuin kuka ruhtinas tahansa."


Ps. 82:6-7






Jumalan poika


Edellisten kappaleiden perusteella Jeesus on ihminen. Raamatun mukaan Jeesus on kuitenkin myös Jumalan poika. Jeesusta kutsutaan Raamatussa Jumalan pojaksi koska hän syntyi Pyhän Hengen vaikutuksesta.




Ja katso, sinä tulet raskaaksi ja synnytät pojan, ja sinun on annettava hänelle nimi Jeesus. Hän on oleva suuri, ja hänet pitää kutsuttaman Korkeimman Pojaksi, ja Herra Jumala antaa hänelle Daavidin, hänen isänsä, valtaistuimen, ja hän on oleva Jaakobin huoneen kuningas iankaikkisesti, ja hänen valtakunnallansa ei pidä loppua oleman." Niin Maria sanoi enkelille: "Kuinka tämä voi tapahtua, kun minä en miehestä mitään tiedä?" Enkeli vastasi ja sanoi hänelle: "Pyhä Henki tulee sinun päällesi, ja Korkeimman voima varjoaa sinut; sentähden myös se pyhä, mikä syntyy, pitää kutsuttaman Jumalan Pojaksi


Luuk. 1:31-35





Moni saattaa sitten kysyä, onko Jeesus sitten myös Jumala? Raamatun ja siinä olevien Jeesuksen omien sanojen mukaan on vain yksi tosi Jumala, joka on suurempi kuin Jeesus.




Mutta tämä on iankaikkinen elämä, että he tuntevat sinut, joka yksin olet totinen Jumala, ja hänet, jonka sinä olet lähettänyt, Jeesuksen Kristuksen.


Joh. 17:3


…Isä on minua suurempi.


Joh. 14:28





On myös hyvä huomata, että Raamatussa monia kutsutaan Jumalan pojiksi tai lapsiksi. Jos se tarkoittaisi, että henkilö on siten myös itse Jumala, olisi paljon Jumalia.




Minä sanon: Te olette jumalia ja kaikki tyynni Korkeimman poikia; kuitenkin te kuolette, niinkuin ihmiset kuolevat, ja kaadutte niinkuin kuka ruhtinas tahansa."


Ps. 82:6-7


Jeesus vastasi heille: "Eikö teidän laissanne ole kirjoitettuna: 'Minä sanoin: te olette jumalia'? Jos hän sanoo jumaliksi niitä, joille Jumalan sana tuli - ja Raamattu ei voi raueta tyhjiin - niin kuinka te sanotte sille, jonka Isä on pyhittänyt ja lähettänyt maailmaan: 'Sinä pilkkaat Jumalaa', sen tähden että minä sanoin: 'Minä olen Jumalan Poika'? Jos minä en tee Isäni tekoja, älkää uskoko minua. Mutta jos minä niitä teen, niin, vaikka ette uskoisikaan minua, uskokaa minun tekojani, että tulisitte tuntemaan ja ymmärtäisitte Isän olevan minussa ja minun olevan Isässä."


Joh. 10:34-38


Mutta kun eräänä päivänä Jumalan pojat tulivat ja asettuivat Herran eteen, tuli myöskin saatana heidän joukossansa.


Job 1:6


Kun ihmiset alkoivat lisääntyä maan päällä ja heille syntyi tyttäriä, huomasivat Jumalan pojat ihmisten tyttäret ihaniksi ja ottivat vaimoikseen kaikki, jotka he parhaiksi katsoivat.


1 Moos. 6:1-2


Mutta kaikille, jotka ottivat hänet vastaan, hän antoi voiman tulla Jumalan lapsiksi, niille, jotka uskovat hänen nimeensä, jotka eivät ole syntyneet verestä eikä lihan tahdosta eikä miehen tahdosta, vaan Jumalasta.


Joh. 1:12-13





Miten Jeesus eroaa muista Jumalan pojista? Ero on syntymätavassa. Jeesus on ainut Jumalan poika, joka on syntynyt naisesta Pyhän Hengen vaikutuksesta. Suomenkielisessä käännöksessä oleva sana ”ainokaisen” on englanninkielisessä käännöksessä ”only begotten”, mikä tarkoittaa ainoa syntynyt, eli Jeesus on ainoa syntynyt Jumalan poika.




Sillä niin on Jumala maailmaa rakastanut, että hän antoi ainokaisen [=begotten] Poikansa, ettei yksikään, joka häneen uskoo, hukkuisi, vaan hänellä olisi iankaikkinen elämä.


Joh. 3:16





Myös Jeesuksen opetuslapsia voidaan kutsua Jumalan lapsiksi, kun ovat syntyneet uudesti kuten Raamattu opettaa. Jeesuksen opetuslapset eivät kuitenkaan ole Jumala, tai jumalia. Se, että kutsutaan Jumalan lapseksi, ei tarkoita automaattisesti henkilön olevan myös itse tosi Jumala. Jumalan lapsena voidaan pitää jokaista, joka on vanhurskas ja tekee vanhurskauden.




Se, joka vanhurskauden tekee, on vanhurskas, niinkuin hän on vanhurskas. Joka syntiä tekee, se on perkeleestä, sillä perkele on tehnyt syntiä alusta asti. Sitä varten Jumalan Poika ilmestyi, että hän tekisi tyhjäksi perkeleen teot. Ei yksikään Jumalasta syntynyt tee syntiä, sillä Jumalan siemen pysyy hänessä; eikä hän saata syntiä tehdä, sillä hän on Jumalasta syntynyt. Siitä käy ilmi, ketkä ovat Jumalan lapsia ja ketkä perkeleen lapsia. Kuka ikinä ei tee vanhurskautta, hän ei ole Jumalasta, ei myöskään se, joka ei veljeänsä rakasta.


1 Joh. 3:7-10






Jumalan kuva


Moni ihminen uskoo Jeesuksen silti olevan Jumala, vaikka Jeesus itse ei niin opeta. Yksi syy tähän on Raamatun kohta, jonka mukaan, jos on nähnyt Jeesuksen, on nähnyt Jumalan.




Jeesus sanoi hänelle: "Niin kauan aikaa minä olen ollut teidän kanssanne, etkä sinä tunne minua, Filippus! Joka on nähnyt minut, on nähnyt Isän; kuinka sinä sitten sanot: 'Näytä meille Isä'? Etkö usko, että minä olen Isässä, ja että Isä on minussa? Niitä sanoja, jotka minä teille puhun, minä en puhu itsestäni; ja Isä, joka minussa asuu, tekee teot, jotka ovat hänen. Uskokaa minua, että minä olen Isässä, ja että Isä on minussa; mutta jos ette, niin uskokaa itse tekojen tähden.


Joh. 14:9-10





Onko tämä ristiriita, kun kuitenkin Jeesus sanoo, on vain yksi tosi Jumala, joka on suurempi kuin hän? Ei, koska tuossa ei sanota Jeesuksen olevan se tosi Jumala. Mutta, miten sitten voi nähdä Jumalan, jos näkee Jeesuksen? Asiaa voisi selittää sillä, että Jeesus teki Jumalan tekoja ja Jumala näkyi siis siinä, miten Jeesus toimi.




En minä itsestäni voi mitään tehdä. Niinkuin minä kuulen, niin minä tuomitsen; ja minun tuomioni on oikea, sillä minä en kysy omaa tahtoani, vaan hänen tahtoaan, joka on minut lähettänyt.


Joh. 5:30





Tämän voi ymmärtää myös sitä kautta, että Raamatun mukaan Jeesus on Jumalan kuva. Siksi on mahdollista nähdä Jeesus ja Jumala yhtä aikaa.




…hän on näkymättömän Jumalan kuva, esikoinen ennen kaikkea luomakuntaa. Sillä hänessä luotiin kaikki, mikä taivaissa ja mikä maan päällä on, näkyväiset ja näkymättömät, olkoot ne valtaistuimia tai herrauksia, hallituksia tai valtoja, kaikki on luotu hänen kauttansa ja häneen, ja hän on ennen kaikkia, ja hänessä pysyy kaikki voimassa.


Kol. 1:14-17






Yhtä Jumalan kanssa


Raamatussa sanotaan Jumalan ja Jeesuksen olevan yhtä. Tämän monet tulkitsevat niin, että he ovat sama, Jeesus on Jumala.




Minä ja Isä olemme yhtä.


Joh. 10:30





Onko tulkinta oikea, erityisesti kun otetaan huomioon aiemmat kohdat, jotka kertovat asian olevan toisin? Tässäkin tapauksessa auttaa, kun tutkii Raamatun kokonaisuutta. Jeesus sanoo, että myös hänen opetuslapsiensa tulisi olla yhtä Jumalan kanssa.




Ja minä en enää ole maailmassa, mutta he ovat maailmassa, ja minä tulen sinun tykösi. Pyhä Isä, varjele heidät nimessäsi, jonka sinä olet minulle antanut, että he olisivat yhtä niinkuin mekin.


Joh. 17:11


että he kaikki olisivat yhtä, niinkuin sinä, Isä, olet minussa ja minä sinussa, että hekin meissä olisivat, niin että maailma uskoisi, että sinä olet minut lähettänyt.


Joh. 17:21

